Argument+si+++provocarea

GCE este o mișcare globală, cu membri din peste 96 de țări, care militează pentru realizarea dreptului la Educație pentru Toți, în mod gratuit și în condiții de calitate.
//**Istoric :**// " În anul 2001, Campania Globală pentru Educație a început să organizeze Săptămâna Globală de Acțiune, ca perioadă din an în care coalițiile, susținătorii și organizațiile care acționează în domeniul educației pe plan național, regional și internațional acționează împreună pentru a atrage atenția asupra câte unui punct de pe agenda Educației pentru Toți, luând poziție cu privire la același aspect și adresând solicitări oamenilor politici, în mod coordonat. În întreaga lume, societatea civilă - și mai ales școlile - se alătură Săptămânii Globale de Acțiune, ceea ce înseamnă că, în fiecare an, înregistrăm milioane de participanți din întreaga lume. Până în prezent, printre temele Săptămânii Globale de Acțiune s-au numărat: accesul egal la educaţia de bază, la orice vârstă (2009), finanțarea educației (2010), accesul la educație al fetelor (2011) și îngrijirea și educația pe durata copilăriei timpurii (2012). În anul 2013, sub sloganul ”Toți copiii au nevoie de un profesor!”, Săptămâna Globală de Acțiune va avea în centru atenției problema lipsei globale de cadre didactice calificate. Tema din acest an a fost abordată şi în ediţia din 2006 a campaniei, fapt ce ne oferă un moment de reflecţie asupra progreselor înregistrate, în ultimii 7 ani, în această privinţă. "

=Tema 2013= ====" //**Fiecare copil din lume are dreptul la o educație de calitate**// – dar nici un copil nu se poate bucura de acest drept în absența unor cadre didactice calificate. Și totuși, deși se înregistrează progrese (lente, ce-i drept) către aducerea la școală a fiecărui copil, persistă o lipsă majoră de cadre didactice de profesioniste, bine pregătite și corespunzător sprijinite în derularea activităţii lor. Acest fenomen reprezintă o barieră în respectarea dreptului la educație nu numai pentru cei 132 de milioane de copii din întreaga lume care nu merg la școală – dintre care 61 de milioane ar trebui să frecventeze învățământul primar și 71 de milioane învățământul gimnazial -, dar și pentru multele milioane de copii care merg la școală, dar sunt înghesuiți în clase aglomerate, având alături profesori nepregătiți, prost plătiți și supra-încărcați. Dacă suntem de părere că dreptul la educație al copiilor este important, atunci trebuie să luăm măsuri concrete pentru a ne asigura că toți copiii învață de la profesori bine pregătiți și care beneficiază de sprijinul necesar.==== "Ca parte a acestor eforturi, vom organiza Săptămâna Globală de Acțiune, între 22 și 28 aprilie 2013, pe durata căreia avem nevoie ca milioane de oameni să se implice atrăgând atenția asupra importanței rolului cadrelor didactice."
 * Provocarea** este enormă:
 * Dacă vrem ca până în anul 2015 fiecare copil din lume să poată frecventa învățământul primar, este nevoie de încă 1,7 milioane de profesori, dintre care 1 milion doar pentru continentul african. Aceste cifre nu reflectă și nevoia de a pregăti milioane de profesori necalificați.
 * În Malawi, numărul de copii pe profesor variază între 36 în unele districte și 120 în altele.
 * În anul 2010, Nigerul avea doar 1059 cadre didactice calificate pentru ciclul gimnazial, în condițiile în care numărul copiilor cu vârsta corespunzătoare acestui ciclu de învățământ era de 1,4 milioane.
 * În India, peste 670.000 cadre didactice nu îndeplinesc condițiile minime de calificare prevăzute de lege.
 * În Niger, profesorii câștigă 125 de dolari pe lună; în Liban, profesorii nu au beneficiat de nicio creștere salarială în ultimii 10 ani, în condițiile în care prețurile s-au dublat; în Nepal cadrele didactice au intrat în grevă în anul 2012, după ce nu și-au primit salariile timp de luni de zile. "